जगतः दश शीर्षस्थासु अर्थव्यवस्थासु नव देशाः स्वकीयायां मातृभाषायां कार्यं कुर्वन्ति। तेष्वेव दशसु अष्ट देशाः क्रिकेट्-नाम्नि कालापव्ययकारिणि खेले अवधानं न यच्छन्ति। यश्चैक देशः वैदेशिकभाषायां कार्यं करोति स तु भारतम्। यौ च द्वौ देशौ क्रिकेट्-खेलं खेलन्ति तयोरेकः क्रिकेट्-खेलस्य जनकदेशः इङ्ग्लैण्ड् इत्येषः, द्वितीयश्च भारतम्। विचार्यतां ननु, किम् अवशिष्टाः नव देशाः मूर्खाः??? (लेखनकाले दश सर्वोच्चार्थव्यवस्थानां सूची तु एषाऽस्ति )।
मम नाम हेमन्तः। अहं संस्कृतविकिपीडियायाः सदस्योऽस्मि। संस्कृतभाषायां मम रुचिरस्ति। अहं हिन्दी-विकिपीडियायाम् अपि कृतोद्योगः क्रियमाणोद्योगश्चास्मि।
आ बहोः कालाद् अहं भारतसर्वकारे राजपत्रितपदे कार्यरतः आसम्। परन्तु तत्रत्यम् आपादमस्तकव्याप्त-भ्रष्टाचारं युध्यन् युध्यन् अन्ततः ज्ञातवान् यद् इदं कालस्य अपव्यय एव, यतो हि सर्वकारे अन्तर्भूय न काऽपि सुधारणस्य आशा :) । तस्माद् अन्ततः अहं ततः त्यागपत्रं दत्त्वा इदानीं स्वकीयाय उद्योगाय परिश्रमरतः अस्मि, आशासे यद् बहिरागत्य अधिकेनोत्साहेन देशस्य समाजस्य च सुधारणे विकासे च योगदानं सम्भविष्यति। भवेत् तावत् शुभं मङ्गलम्!
साहाय्यसम्बन्धिनां वर्गानां लेखाः नूतने विकिपीडिया-प्रशासनम् इति वर्गे आनेतव्याः। (आङ्ग्लविकिसम्मतम् इदं परिवर्तनम्)।
